Kommissionens forordning (EØF) nr. 3564/88

af 16. november 1988

om tarifering af visse varer i Den Kombinerede Nomenklatur

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif [1], senest ændret ved forordning (EØF) nr. 1315/88 [2], særlig artikel 9, og

ud fra følgende betragtninger:

For at sikre en ensartet anvendelse af Den Kombinerede Nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer ;

forordning (EØF) nr. 2658/87 har fastsat almindelige tariferingsbestemmelser vedrørende Den Kombinerede Nomenklatur; disse bestemmelser gælder også for enhver anden nomenklatur, hvori denne er gengivet, også delvis eller eventuelt med tilføjelse af underopdelinger, og som er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer ;

ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes under de i kolonne 2 nævnte KN-koder i henhold til de begrundelser, der er anført i kolonne 3 ;

Nomenklaturudvalget har ikke afgivet udtalelse inden for den af formanden fastsatte frist —

UDSTEDT FØLGENDE FORORDNING :

Artikel 1

De varer, der er anført i kolonne 1 i skemaet i bilaget, tariferes i Den Kombinerede Nomenklatur under de i kolonne 2 i skemaet nævnte KN-koder.

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. november 1988.

På Kommissionens vegne

Cockfield

Næstformand

[1] EFT nr. L 256 af 7. 9. 1987, s. 1.

[2] EFT nr. L 123 af 17. 5. 1988, s. 2.

--------------------------------------------------

BILAG

Varebeskrivelse | Tarifering (KN-kode) | Begrundelse |

(1) | (2) | (3) |

1.Lette plader hvis, dimensioner ikke overstiger 75 × 100 cm (30 × 40 tommer), med en tykkelse på 9,6 mm (3/8 tomme), bestående af et lag ekspanderet polystyren, og med en tykkelse på omkring 9,5 mm, overtrukket på begge overflader med et lag papir eller pap | 39211100 | Tarifering i henhold til Almindelig Tariferingsbestemmelse 1, 3, litra b) og 6 samt teksten til KN-kode 3921 og 39211100. Varen kan ikke tariferes i kapitel 48, fordi plastmaterialet er den karaktergivende bestanddel, som giver varen desn fysiske kendetegn, særlig dens modstandsevne, bedens papiret kun er af -underordnet betydning |

2.Lette plader, hvis dimensioner ikke overstiger 80 × 100 cm (32 × 40 tommer), med en tykkelse på 3,2 mm (1/8 tomme), bestående af et lag ekspanderet polystyren, og med en tykkelse på omkring 3,1 mm, overtrukket på begge overflader med et lag papir eller hvidt pap overtrukket med kaolin, uden fibre fremkommet ved en mekanisk behandling og af vægt pr. m2 på ikke over 150 g | 48101200 | 3, litra b) i henhold til Almindelig Tariferingsbestemmelse 1, 3 litra b) og 6 og bestemmelse 7 til kapitel 48 samt teksten til KN-kode 4810 og 48101200. Varen kan ikke tariferes i kapitel 39, fordi papiret eller pappet er den kraraktergivende bestanddel, medens plastmaterialet kun udgør en simpel forstærkning. |

3.Vekselblanketten af størrelse 29 × 10 cm, og som i et antal af 100 stk. er samlet i en blok. Blanketterne, der er rubriceret og forsynet med påtrykt tekst, udfyldes i hånden eller på skrivemaskine | 49070099 | Tarifering i henhold til Almindelig Tariferingsbestemmelse 1 og 6 samt teksten til KN-kode 4907 og 49070099. Varen er nævnt i De Forklarende Bemærkninger til Det Harmoniserede System, pos. 4907, punkt E |

--------------------------------------------------